Wn/azb/تیراختور اوینادی، صبا قازاندی
یرینجی لیگین ۳۲-جی هفتهسینده ٤۰ مین تاماشاچینین قاتیلیمی ایله دونن تبریزده اوینانان اویوندا تراکتور تیمی قومون صبا تیمی قارشیسیندا ۱-۲ یئنیلدی.
جاسم کرار ۱۳-جو دقیقهده پنالتی نقطهسیندن تراکتور تیمینی ۰-۱ اؤنه گئچیریرکن، ۲۱-جی دقیقهده تراکتور اویونجوسو مرتضی اسدی یانلیشلیقلا اؤز قاپیسینا قول آتدی و ایلک یاری ۱-۱ ائشیت سونا چاتدی.
تراکتور تیمینین اوستونلویو ایله داوام ائدن ایکینجی یاریدا تراکتور و صبا تیملریندن ایکی اویونجو چیخاریلدی.
٦٤-جو دقیقهده محسن بیاتین قولو ایله صبا تیمی ۱-۲ اؤنه گئچدی.
۹٦-جی دقیقهده علی علیزاده اوزرینده یاپیلان خطانین آردیندان یاردیمجی حاکیم پنالتی اعلان ائتدی، آنجاق صبا اویونجولارینین آشیری باسقیسی ندنی ایله حاکیم فیکرینی دگیشدیرهرک پنالتی قرارینی گئری آلدی.
حاکیمین قرارینی دگیشدیرمهسی تراکتور اویونجولاری و طرفدارلارینین تپکیسینه یول آچدی.
بئلهلیکله اویونو باشدان سونا قدر الینده توتان، داواملی صبا تیمی قاپییسینی تهدید ائدن تراکتور، قوناغینی غالبیتله اوغورلادی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab